
REPUBLIKA HRVATSKA

SPLITSKO-DALMATINSKA ŽUPANIJA
SREDNJA ŠKOLA FRA ANDRIJE KAČIĆA MIOŠIĆA
Makarska, Breljanska 3
OIB: 02192576956
KLASA: 011-03/26-02/01
URBROJ: 2181-353-26-1
Makarska, 25. kolovoza 2026. godine
Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i članka 72. Statuta Srednje škole fra Andrije Kačića Miošića, Makarska, ravnateljica Srednje škole fra Andrije Kačića Miošića, Makarska donosi

ODLUKU

o provedbi savjetovanja s javnošću o Nacrtu Pravilnika o provedbi postupaka jednostavne nabave Srednje škole fra Andrije Kačića Miošića, Makarska
Članak 1.

Utvrđuje se Nacrt Pravilnika o provedbi postupaka jednostavne nabave Srednje škole fra Andrije Kačića Miošića, Makarska (dalje u tekstu: Pravilnik).

Pokreće se postupak savjetovanja s javnošću o Nacrtu Pravilnika.

Nacrt Pravilnika objavit će se 25. kolovoza 2026. godine na službenoj mrežnoj stranici Škole, zajedno s obrazloženjem razloga i ciljeva koji se žele postići njegovim donošenjem i ostalom dokumentacijom za provedbu savjetovanja s javnošću.

Članak 2.

Savjetovanje s javnošću provodi se u razdoblju od 25. kolovoza 2026. godine do 23. rujna 2026. godine.

Zainteresirana javnost može dostaviti svoja mišljenja, prijedloge i primjedbe najkasnije do 23. rujna 2026. godine:

-elektroničkom poštom: ured@ss-fraandrijekacicamiosica-ma-skole.hr
Članak 3.

Po isteku roka iz članka 2. ove Odluke izradit će se izvješće o provedenom savjetovanju s javnošću koje će sadržavati pregled zaprimljenih prijedloga i primjedbi te očitovanja o njihovom prihvaćanju ili neprihvaćanju, uz obrazloženje.

Izvješće iz stavka 1. ovoga članka objavit će se na službenoj mrežnoj stranici Škole.

Po provedbi savjetovanja s javnošću, prijedlog Pravilnika uputit će se Školskom odboru na donošenje.
Obrazloženje

Izmjenama Zakona o javnoj nabavi značajno je izmijenjen pravni okvir provedbe jednostavne nabave te su za javne naručitelje propisana nova pravila i obveze, osobito u odnosu na provedbu postupaka putem modula jednostavne nabave u Elektroničkom oglasniku javne nabave Republike Hrvatske (EOJN RH), javnu objavu pojedinih postupaka, pravnu zaštitu gospodarskih subjekata te transparentnost i dokumentiranje postupanja.

S obzirom na opseg i značaj novih zakonskih rješenja, ocijenjeno je potrebnim donijeti novi Pravilnik o provedbi postupaka jednostavne nabave kojim će se cjelovito urediti pravila, uvjeti i načini provedbe jednostavne nabave u Srednjoj školi fra Andrije Kačića Miošića Makarska,
Nacrtom Pravilnika uređuje se sustav provedbe jednostavne nabave prema procijenjenoj vrijednosti predmeta nabave, elektronička provedba postupaka putem EOJN RH, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i druga pitanja važna za zakonito, transparentno i učinkovito postupanje Škole.

Predmetni Pravilnik predstavlja opći akt kojim se uređuje način postupanja Škole u provedbi jednostavne nabave te pitanja koja mogu utjecati na interese gospodarskih subjekata i drugih zainteresiranih osoba.

Slijedom navedenog, a radi omogućavanja zainteresiranoj javnosti da sudjeluje u postupku donošenja Pravilnika dostavljanjem mišljenja, prijedloga i primjedbi, provest će se savjetovanje s javnošću sukladno članku 11. Zakona o pravu na pristup informacijama.

Savjetovanje s javnošću provest će se u trajanju od 30 dana, od 25. kolovoza 2026. godine do 23. rujna 2026. godine.

Po završetku savjetovanja razmotrit će se sva zaprimljena mišljenja, prijedlozi i primjedbe, izraditi i objaviti izvješće o provedenom savjetovanju te će se prijedlog Pravilnika uputiti Školskom odboru na donošenje.

                                                                                                                                                Ravnateljica:
                                                                                                                                                                                                                                                                     __________________
Evelin Bulić
Dostaviti:
1. Objava na službenoj mrežnoj stranici Škole

2. Pismohrana, ovdje
